《秋日杂诗三首 其一》
明代·皇甫涍

幽居测时化，节逝一何速。轻叶委前墀，远郊气已肃。

临窗启玄委，披襟会深瞩。悠扬丽秋晖，凝光荡岩澳。

草虫鸣空隅，悲人咏浚谷。驾言泛桧楫，乘流开情蓄。

作者简介：皇甫涍（1497-1546）字子安，号少玄，江南长洲人。嘉靖十一年（1532）进士，除工部主事，官至浙江按察使佥事。好学工诗，颇负才名，著有《皇甫少玄集》。